Malá kopa (vrch v Západných Tatrách)

Malá Kopa (; ) je vrch v Západných Tatrách na Slovensku. Leží nad Bobroveckou a Jaloveckou dolinou nad obcou Jalovec, približne  severne od Liptovského Mikuláša. 

 Poloha 
Nachádza sa na západnom okraji Tatier, v geomorfologickom podcelku Západné Tatry a ich časti Sivý vrch. Hrebeňom vedie hranica katastrálnych území obcí Bobrovec a Pavlova Ves v okrese Liptovský Mikuláš v Žilinskom kraji.In: Názvy vrchov, dolín, priesmykov a sediel. Bratislava: Úrad geodézie, kartografie a katastra SR, dostupné v archíve. Najbližšími sídlami sú severozápadne situované Huty, juhozápadne sa nachádzajú Liptovské Matiašovce, južne Bobrovček, Jalovec a Žiar a severne Zuberec. Vrch sa nachádza v Tatranskom národnom parku a severozápadné úbočie zasahuje do národnej prírodnej rezervácie Suchá dolina.

 Opis 
Malá Kopa sa nachádza v južnej rázsoche Sivého vrchu (), medzi vrcholmi Veľká kopa () na severe a Babky () na juhozápade. Od Veľkej kopy ju delí sedlo Predúvratie (), opačným smerom je masív Babky oddelený sedlom Babková priehyba (). Západné svahy klesajú do Huňovej doliny, ktorá je vetvou Suchej doliny, ktorými vodu odvádza potok Huňová a Suchý potok do Kvačianky v povodí Váhu. Severovýchodne leží Bobrovecká dolina, kde vodu odvádza Zapačný jarok do Polianskeho potoka a Jalovčanky, kam smeruje aj voda z juhovýchodných svahov, zvažujúcich sa však už do Jaloveckej doliny. Južným smerom cez predvrchol vybieha k vrchu Mních () rázsocha Rígeľ, na ktorej úbočí stojí Chata pod Náružím. 

Západným smerom sa nachádzajú Žľaby (), Fatrová (), Kamenné (), Huňová () a Holica (), severným Suchý vrch (), Biela skala (), sedlom Predúvratie () oddelená Veľká kopa (), Ostrá (), Malá Ostrá (), Sivý vrch (), Pálenica () a Zuberec (), východným Salatín (), Lysec (), Spálená (), Jalovecká hora (), Baníkov (), Jalovecká kopa (), Ráztoka () a Trnác () a južným Skala (), Mních (), Sokol () a sedlom Babková priehyba () oddelené Babky (). Vrchol traverzuje značený turistický chodník. 

 Výhľady 
Vrcholová časť je porastená sčasti lesom a kosodrevinou, ktoré umožňujú obmedzený rozhľad. Z vhodných častí sú viditeľné okolité vrcholy Západných Tatier, blízke doliny a Liptovská kotlina, no tiež Oravské Beskydy, Oravská Magura, Skorušinské a Chočské vrchy, Malá a Veľká Fatra a Nízke Tatry.

 Prístup 
 po  zelenej turistickej značke (traverz):
 od severu zo Sivého vrchu v hlavnom hrebeni Západných Tatier cez Ostrú a sedlo Predúvratie
 od juhu z vrchu Babky () cez sedlo Babková priehyba 
 po  modro značenej turistickej trase (traverzom) z Bobroveckej vápenice okolo chaty pod Náružím do sedla Predúvratie

 Referencie 

 Pozri aj 
 Západné Tatry
 Sivý vrch (geomorfologická časť)
 Tatranský národný park
 Sivý vrch (národná prírodná rezervácia)
 Zoznam vrcholov v Západných Tatrách

 Iné projekty 

 Externé odkazy 
 Poloha na turistickej mape
 Malá kopa na Turistika.cz

Kategória:Tisícovky na Slovensku
Kategória:Vrchy Západných Tatier
Kategória:Vrchy v okrese Liptovský Mikuláš
Kategória:Pavlova Ves
Kategória:Bobrovec (obec)